Aarhuus Stifts-Tidende, 1847-11-06
Jndsendt.) Af den offentlige Bekjendtgjørelse fra Directionen forden Flensborg-Husum-Tønningske Jernbane, dat. 2de d. M., erfares, at en Generalforsamling af Actionairerne skal afholdes den 17de Decbr. d. A. og at Actieplanerne skulle være indsendte den 19de Novbr. Tiden er altsaa snart omme, da Resultatet vil vise sig af de 29 jydske Mænds Opfordring til ved Actietegning at fremme dette Værk, men at slutte fra den Taushed, de jydske Journalister synes at være enige om i denne Sag, vil Resultatet, med Undtagelse af i Veile Amt, neppe blive hvad de 29 Mænd have ventet og hvad dette Foretagende i Virkeligheden har Krav paa. – Fra Kjøbstæderne kunde man vel ikke vente mange Actier tegnede; Embedsmanden, i Almindelighed indlader sig sjeldent paa Sligt; de stigende Priser paa Livets første Fornødenheder gjør det ogsaa vanskeligt for Mænd med faste Jndkomster at afsee Capitaler; en stor Deel af Kjøbmandstanden troer ikke at kunne løsrive sig fra hamborgske Forbindelser, Haandværksklassens Kaar ere ikke til at tegne Actier paa 100 Sp., og Pengemanden speculerer alene paa Renter; men der er en Stand, der fremfor alle for nærværende Tid formaaer at befordre dette nationale Værk ved Actietegning, det er Landbostanden, og det er den, der vil have den første og største Fordeel af Banen; thi det er indlysende, at jo flere, jo kortere og jo billigere Communicationsveiene ere til vore vestlige Naboer, der især kjøbe Landets Producter, jo høiere ville disse stige, og jo mere dette er Tilfældet, jo bedre florerer Landmanden eller Producenten. - Det er derfor fra Landbostanden, at man er berettiget til at vente de fleste Bidrag, og det er at haabe, at den under de gunstige Forhold, hvorunder den virker, og med Udsigt til endmere at forbedre disse, vil bidrage til Jernbanens hastige Realisation. Landmanden vil fornuftigviis indsee, at den flensborgske Jernbanes Anlæg, som Kongen fremmer ved at have tegnet sig for 1/4 Deel af Actierne eller for 2250 Stkr., hvortil Kronprindsen bidrager 50 Actier og hvortil mange af Landets høitstaaende og fædrelandsksindede Mænd have bidraget ved forskjelligt Antal Actier, maa være til Slesvigs og til Kongerigets Gavn, og han vil da føle, at det er hans Pligt, ogsaa at bidrage Sit til dens Fremme. Vel iagttage Provindsens Journalister en besynderlig Taushed i denne Sag, idet de ei alene ikke selv skrive oplysende og belærende i den, men, saavidt Jndsenderen har bemærket, optage Lidet eller Jntet af de mange gode Artikler, som kjøbenhavnske og fyenske Blade have indeholdt om den; men ogsaa uden dette vil den tænksomme Mand indsee, at den projecterede Jernbane vil befordre en ønskelig og inderligere Forbindelse med Slesvig og Kongeriget; han vil indsee, at den ikke kan og ikke skal danne en chinesisk Muur mellem os og Continentet, men at den vil vorde en ny Vei til directe Afsætning af Landets Producter, som det vil staae til os at afbenytte eller ikke, eftersom Conjuncturerne vise sig fordeelagtige derfor eller er; han vil indsee, at det vel er Nationen værdigt, at erhverve saa mange directe Forbindelser som muligt, uden at behøve Hamborgs Mæglerskab, hvorved denne fremmede Stad drager en Gevinst fra os af over 2 Millioner Rbd. aarligt, og at det vel kan lønne Umagen at vindicere idetmindste endeel heraf til Fordeel for os selv, hvortil Tværbaners Anlæg paa Halvøen mægtigen vil kunne lede; han vil da ikke lytte til deres Tale, som ansee en Langbane gjennem Jylland directe til Hamborg for det ene Saliggjørende for os, men han vil bede dem oplyse sig om, naar og hvor Hansestæderne udøvede en gavnlig Jndflydelse paa Danmarks directe Handel, og han vil endnu mindre lade sig rokke af Renckske eller Bremerske Bestræbelser for at modarbeide Flensborgs Jernbane, men der derimod simpelthen slutte, at hvad der fra den Kant fremsættes, har neppe Danskes Gavn for Øie, og da vil han vide, hvad han bør gjøre. Hvad, om Kongerigets Landbostand tænkte: Vi erholde, endnu under de gunstige Forhold, hvori vi leve, en aarlig Eftergivelse i vor Landskat, af 400,000 Rbd.; disse ville vi for et Aar anvende til at understøtte Kongen og de fædrelandske Mænd, der interessere sig for Jernbanens Anlæg, i deres Bestræbelser for at fremme den, vi ville sogneviis tegne os for Actier, Paa denne Maade vilde da Actietallet snart være fuldt, og et Anlæg, der lover saa mange merkantille og nationale Fordele, være sikkret. Jal hæderlige Landbostand i Landets forskjellige Provindser, viser Kongen og Fædrelandet Eders Jnteresse, for denne Sag ved at forene Eder til at fremme den, men lad det skee strax, snart er det for silde!